„ Við gáfum þeim kvótann , við gáfum þeim áratugi , við gáfum þeim ríkisstjórnir , við gáfum þeim ráðherra sjávarútvegs , manninn sem þekkir manninn , manninn sem veit að hann þarf ekki að fá borgað fyrir að þekkja manninn af því hann veit að það borgar sig að þekkja manninn . [...] Við höfum ræktað þessa skúrka og leyft þeim að ráða hér öllu . Nú launa þeir okkur með því að sýna heiminum að íslensk spilling er besta spilling í heimi , hrein og tær eins og vatnið okkar og loftið . Svo tær að hún sést ekki á mynd , nema Seljan tali undir . “ Hallgrímur Helgason rithöfundur flutti eldræðu á viðburði Pírata í í Iðnó í gær . Var ræðunni vel tekið hjá gestum sem fjölmenntu í Iðnó á málfund um spillingu á Íslandi . Fyrst las Björn Leví Gunnarsson , þingmaður Pírata upp nafnlausar spillingarsögur sem honum hafði borist í kjölfar ákalls hans eftir sögum um spillingu í íslensku samfélagi . Þá steig rithöfundurinn Hallgrímur Helgason í pontu og var flutningurinn lifandi og kraftmikill . Hallgrímur tók fyrir Samherja , muninn á viðbrögðum heima og erlendis og tengsl Kristjáns Þórs Júlíussonar sjávarútvegsráðherra við sína gömlu vinnuveitendur . Hér fyrir neðan má lesa ræðu Hallgríms Helgasonar í heild sinni : „ Nú eru 3 vikur liðnar frá því Samherjaskjölin voru birt og enn bólar ekkert á aðgerðum . Í Namibíu sitja nú sex háttsettir í fangelsi . Hér bólar ekkert á aðgerðum . Við vitum bara að „ samskipti eru hafin “ , þetta er allt svona aðeins meira kósí hjá okkur . Spillingin hér er meiri en þar . Hér á Samherji samherja . Í Namibíu var SWAPÓ-flokkurinn fljótur að sópa þeim af sér . Þeir vildu gera allt til að bjarga kosningunum og létu lögguna strax í málið . SWAPÓ-flokknum okkar er hinsvegar alveg sama um kosningar , hann treystir á að allt verði gleymt að tveimur árum liðnum . Hér taka menn kunningsskapinn fram yfir kjörfylgið , hér taka menn manninn fram yfir boltann , hér er meðvirknin meiri , spillingin meiri . Semsagt : Ísland er spilltara en Namibía . Sama hvað ráðherrann segir . Eins og staðan er núna munar þremur vikum og sex handtökum á Íslandi og Namibíu . Spillingin er í eðli Samherja . Við gáfum þeim kvótann . Og gáfum þannig tóninn . Þeir vöndust því að fá hlutina gefins . Eða með klóku svindli . Á Íslandi þarf engar mútur . Því hérna þekkir maður mann . Og maður þarf ekki að borga þeim sem maður þekkir , því maður veit að það borgar sig að þekkja þann mann . Kvótakerfið er kapítalismi andskotans . Spilavíti þar sem enginn gat tapað . Eina spilavíti heimsins þar sem allir spilararnir græddu . Þeir einu sem töpuðu voru þeir sem aldrei komust inn . Þess vegna er í raun rangt að tengja kvótakerfið við kapítalisma , því kapítalismi gengur út á að fólk eigi pening eða fái lánaðan pening , annars kemst það ekki inn í þann leik , það mikla spilavíti , þú kemst ekki að borðinu , en hér fengu semsagt allir spilapeningana gefins , í ársbyrjun 1984 , og hafa rúllað á þeirri rúllettu síðan , tapað og grætt , stolið og snætt , og grætt svo aðeins meir . Ísland er miklu ríkara land en við höldum . Gróði þeirra sem ráða gagnast engum . Ekki einu sinni sjálfum þeim . Eða hvernig á einum manni að endast ævin til að eyða hundrað milljörðum ? En þetta leyfðum við þeim . Við gáfum þeim kvótann . Við leyfðum þeim að selja kvótann . Við leyfðum þeim að kaupa skipin burt að vestan . Og bæjarstjórann að auki . Við leyfðum þeim að leggja niður byggðirnar . Við leyfðum þeim að kyrkja nánast Hrísey . Við lögðum á þá veiðigjald en lækkuðum það strax aftur . Og leyfðum þeim að skrá gróðann á vinnsluna en tapið á veiðarnar . Sem lækkar svo gjaldið enn frekar . Við leyfðum þeim að gera upp í evrum . Við leyfðum þeim að halda sínum Mogga . Við leyfðum þeim að afskrifa af honum hrunskuldina . Við leyfðum þeim að andskotast út í ESB á meðan þeir gerðu sjálfir upp í evrum . Um leið og þeir nýttu sér það sama ESB til að komast í rányrkju við Marokkóstrendur . Við leyfðum þeim að eiga alla sjávarútvegsráðherra frá Halldóri Ásgríms til Kristjáns Þórs . Við leyfðum þeim að nota sér langræktað íslenskt orðspor , til kvótaráns í Namibíu . Og við brytjuðum niður Fiskistofu fyrir þá , svo það mætti flytja hana norður og troða henni ofan í skúffuna hjá þeim . ( Við munum öll viðtalið sem Seljan tók við Fiskistofustjóra vegna nýbirtra brottkasts-myndbanda , viðtal sem var einmitt tekið ofan í skúffunni hjá Samherja ) . Og við leyfðum þeim að eignast allan fjörðinn sinn og málfrelsi allra þeirra sem þar búa . Og á Máva sinn trúa . Við leyfðum þeim allt og meira . Þeir launuðu okkur með undirferli og fiffi og földu sinn gegndarlausa gróða á Kýpur og Karabí-eyjum , í sautján félögum til hægri og öðrum eins til vinstri , með svo flóknu eignarhaldi að þeir voru jafnvel sjálfir hættir að koma auga á sitt eigið svindl . Við höfum ræktað þessa skúrka og leyft þeim að ráða hér öllu . Nú launa þeir okkur með því að sýna heiminum að íslensk spilling er besta spilling í heimi , hrein og tær eins og vatnið okkar og loftið . Svo tær að hún sést ekki á mynd , nema Seljan tali undir . Við gáfum þeim kvótann , við gáfum þeim áratugi , við gáfum þeim ríkisstjórnir , við gáfum þeim ráðherra sjávarútvegs , manninn sem þekkir manninn , manninn sem veit að hann þarf ekki að fá borgað fyrir að þekkja manninn af því hann veit að það borgar sig að þekkja manninn . Meira að segja á sjálfum Samherjatogaranum var hlegið dátt í matsalnum fyrir tveimur árum þegar tilkynnt var að Kristján Þór Júlíusson yrði næsti sjávarútvegsráðherra , yrði það sem þeir kalla “ sjávarútvegarinn ” . Menn gátu ekki hamið sig , þótt hlátur sá væri bannaður , í messanum hjá Samherja . Kannski hlógu þeir svona dátt því aðeins nokkrum árum áður hafði hann setið með þeim í messanum , hann Kristján Þór hafði setið með þeim í messanum , sem einn af hásetunum á togaranum . Er ekki Ísland ótrúlegt land ? Hásetinn gat orðið ráðherra ! Undirmaður forstjórans gat orðið yfirmaður alls málaflokksins ! Já , eða kannski ekki yfirmaður , meira svona “ útvegari ” . Er ekki íslenska spillingin falleg ? Enginn sér lífið í landi með skýrari augum en sjómaður á dekki , því hafsaugað er öflugast af þeim öllum . Og allar vikur síðan hefur samvinna Samherjasamherjans við Samherja gengið snurðulaust . Veiðigjaldafrumvarpið rann í gegn , sérsniðið að þörfum útgerðarrisanna , engar athugasemdir voru heldur gerðar þótt fyrirtækið bryti 12% kvótaþakið , en þegar forstjórinn var afhjúpaður sem alþjóðlegur mútari var tólið þó tekið upp og spurt hvernig mönnum liði , og takið eftir : “ hvernig menn ætla að taka á því máli ” - þetta sagði Kristján Þór orðrétt í Kastljósi . Hvernig ætlaði glæpamaðurinn að taka á því að upp um hann komst ? Ætlaði hann að þegja eða játa eða ljúga jafnvel meiru ? Og svo var náttúrlega fjórði möguleikinn , að reyna bara að múta aðeins meira . En hverjum þá ? Seljan ? RÚV ? Norðmönnum ? Namibíu ? Eða bara útvegaranum sjálfum ? Já , maður þekkir sinn mann … Nú , næsta skref var að segja sig frá öllu sem varðaði málefni Samherja , ráðherrann ætlaði ekki að koma nærri neinu sem fyrirtækið varðaði . Daginn eftir var hann þó mættur í veisluna á Dalvík , í mat og drykk og myndir í boði Samherja , Samherja til dýrðar . Og daginn þar á eftir var hann mættur á ríkisstjórnarfund til að ræða hugsanlegar aðgerðir í þessu sorglega máli þarna með Samherja . Þetta þykir í lagi hjá fólki sem þekkir fólk . Og ekki heyrist heldur múkk frá samkeppnisaðilum Samherja sem eiga þó allt sitt undir sitjandi sjávarútvegara . Þeir virðast alls ekkert óánægðir með stöðuna . Ráðherrann hefur viðurkennt tengls sín við Samherja og þeirra vegna ætli hann að segja sig frá Samherjamálum en gerir það svo ekki . Það skiptir þá engu . Það skyldi þó ekki vera að allir væru samherjar í þessum bransa , með samherjandi hagsmuni og samvinnufúsan ráðherra ? Goðarnir eru glaðir . Í Brimi , Síldarvinnslu , Skinney-Þinganes , HB Granda , Kaupfélagi Skagfirðinga , Vinnslustöðinni , Ísfélaginu , Þorbirni og Ramma . Ísland er ennþá goðaveldi , ekkert hefur breyst hér síðan á söguöld . Héraðshöfðingjarnir hafa skipt landinu á milli sín og eiga hver sinn fjörð og hver sitt fólk , og fyrir vestan er svo laxeldið að eigna sér sömu hluti . Á Ísafirði mun jafnvel róttækasta fólk ekki fást til að andmæla laxeldi , í Eyjafirði fæst ekki orð upp úr nokkrum manni um Namibíu , í Skagafirði er enginn málfrjáls lengur , fremur en í Grindavík eða á Höfn , allir eru múlbundnir af hagsmunum sínum og sinna , enginn vill tala atvinnuna af hjónunum á móti , allir eru því þægir , eins og ráðherrar í ríkisstjórn sem ekki vildu bæta við aukafjárframlagi til saksóknara vegna Samherjamálsins stóra og hafa enn ekki gert . Nei . Samherjar Samherja hafa það enn ekki gert . Goðarnir eiga okkur . Ísland er goðaveldi . Maður þekkir mann og allir þekkjast hann , þann stóra , goðann . Á Íslandi er ekkert lýðræði . Bara auðræði og goðaveldi . Jafnvel ekki þjóðaratkvæði hefur neina merkingu lengur . Og einmitt af þessum sökum sér maður það ekki gerast að Þorsteinn Már Baldvinsson , sá sem mútaði ráðherrum í fátæku landi svo hann gæti arðrænt auðlind þess með stæl , já … maður sér það semsagt ekki gerast að hann verði handtekinn og færður til yfirheyrslu , tölvur hans teknar og reikningar frystir . Maður þekkir mann og maður þekkir þessa menn og maður setur ekki sjálfan Íslandsgoðann í járn . Ja , ef þú reynir mætir sonur hans með uppbrettar ermar . Við þurfum nýja sjálfstæðisbaráttu . Aurgoðarnir eru Danir okkar tíma . Við þurfum að segja “ Vér mótmælum öll ! ” Við þurfum nýja ríkisstjórn . Við þurfum að gefa kvótaflokkunum frí . Við þurfum nýja stjórnarskrá . Við þurfum og við þurfum og við þurfum . Já ! Benedikt bendir á misræmi í málflutningi Katrínar . Hann segir : Á annan tug milljarða er í Ofanflóðasjóði , en greiðsla úr honum í nauðsynlegar framkvæmdir ræðst af fjárlögum . Sjóðurinn hefur um langan tíma ekki verið nýttur sem skyldi og lítur út fyrir að fjármunirnir séu notaðir í annað . Eftir mannskæðu snjóflóð ...